شرقی آنادولو بؤلگه‌سی‌نین ان شرقین‌دکی ایغدیردا یئرلشن و "گؤک قورشاغی تپه‌لری" کیمی تانینان رنگارنگ تپه‌لر زیارتچی‌لرینی گؤزلییر.
تورکیه‌نین ارمنیستانلا سرحدین‌دکی توزلوجا منطقه‌سیند‌ه اولدوقجا گئنیش بیر ساحه‌ده یئرلشن تپه‌لر، قیرمیزی، قهوه رنگی، بوز و ساری تونلارینا تورپاق ترکیبی ایله دقتی چکیر.
دوز معدنی ایله تانینان بؤلگه‌ده یارانان توپراق ترکیبینین بؤیوک بیر حیسه‌سینی دوز یارادارکن خصوصیله یوکسک طبقه‌لردن گؤرولن رنگ حرکتی سانکی سئهرله‌ییر.
تپه‌لرده، طبیعتین بخش ائتدیگی بیر-بیرین‌دن گؤزل منزره‌لرله یئرلی و خاریجی توریست‌لرین قوناق قبول ائتمه‌سی مقصدی گودور.
ایغدیر مدنیت و توریزم مودیری عثمان انگینله، گؤرونوشو ایله دقت چکن تپه‌لرین زیارتچی‌لرینی جلب ائتدیگینی دئییب.
بؤلگه‌یه گلن توریست‌لرین بو تپه‌لرین آراسین‌دان کئچن مسیر ایستیفاده ائتدیگی خاطیرلا‌دان انگینله،
تپه‌لر گؤرونتو اولا‌راق اینسان‌لارین دقتینی چکیر، رنگارنگ بیر خصوصیته مالیک‌دیرلر، بو دا دقتی جلب ائدیر. بئله بیر سیستمین بو منطقه‌ده اولماسی بورا اوچون بؤیوک بیر شانس.بؤلگه‌یه گلن یئرلی و خاریجی زیارتچی‌لر بورا موطلق گؤرمه‌لی، یوروش ائتمه‌لی. حقیقتن چوخ رنگ‌لی ترکیبه مالیک تپه‌لرین طبیعی گؤزل‌لیک‌لری، فیزیکی شرط‌لری اینسان‌لارین دقتینی چکه‌جک و بورایا یؤنلده بیلر. بورادا تررا روسا دئییلن توپراق‌لاردان بؤیوک‌لو کیچیک‌لی بیر چوخ تپه وار. بوراسی بیر قورشاغی رنگین-ددیر و باخدیقدا بو لذتی گؤرمه شانسینیز وار" دئدی.
